
DR 31.3.2014 17 

 
menerima dan menyiasat sebanyak enam aduan mengenai pembekalan atau penjualan 
kelengkapan peranti atau radas yang berfungsi mencuri talian WiFi. 

■1120 

 Daripada jumlah aduan tersebut sebanyak tiga kes telah pun didakwa dan 
dijatuhkan hukuman oleh mahkamah kerana didapati bersalah kerana membekal atau 
menjual kelengkapan peranti atau radas yang berfungsi mencuri talian WiFi.  Bagi 
menangani isu kecurian talian WiFi ini pihak SKMM bekerjasama dengan badan 
pemerakuan iaitu SIRIM QAS International Sdn. Bhd. iaitu sebuah agensi di bawah MOSTI 
yang telah dilantik oleh pihak SKMM dalam menjalankan aktiviti pemantauan pemasaran 
ataupun market surveillance dengan izin, secara berkala di seluruh negara bagi mengesan 
kewujudan kelengkapan peranti atau radas yang berfungsi mencuri talian WiFi ini.   

 Selain menjalankan aktiviti pemantauan pemasaran pihak SKMM bersama-sama 
SIRIM turut menganjurkan taklimat kesedaran mengenai kelengkapan ataupun peranti 
komunikasi kepada pihak awam, para pemegang lesen dan agensi-agensi penguat kuasa 
undang-undang yang lain.  Dalam masa yang sama para pengguna juga telah dinasihatkan 
untuk memastikan kata laluan atau password dengan izin, yang digunakan adalah benar-
benar kukuh yang sukar untuk diceroboh dan disimpan dengan selamat.  Terima kasih. 

 Datuk Jumat bin Haji Idris [Sepanggar]:  Terima kasih Yang Berhormat Menteri.  

Saya begitu hairan apabila di kawasan Sepanggar yang duduknya dalam Bandaraya Kota 
Kinabalu capaian masih begitu rendah, lemah khususnya di kawasan sekitar 1Sulaman. 
Apakah kementerian tidak menyiasat kemungkinan di kawasan ini banyak berlaku kes-kes 
kecurian WiFi memandangkan kawasan masyarakat bandar ini yang akses kepada 
berbagai-bagai device yang dijual secara rampant di pasaran. 

 Dato' Jailani bin Johari:  Terima kasih Yang Berhormat Sepanggar.  Untuk 

makluman Ahli Yang Berhormat, sebenarnya pihak kementerian melalui SKMM, seperti 
yang saya maklumkan tadi.  Kita telah mengambil tindakan yang berdasarkan kepada 
aduan yang telah diberi kepada pihak SKMM beberapa tindakan telah pun dikenakan.  
Sebenarnya dari segi isu masalah internet ini bukan sahaja dari segi isu WiFi booster 
ataupun WiFi cracker.  Sedangkan kerana kadangkala ianya timbul apabila terlampau 
banyak orang menggunakan pada sesuatu masa yang sama.  Ini kerana di pihak SKMM 
sebenarnya kita telah menjalankan pelbagai aktiviti bukan sahaja sebagai free WiFi tetapi 
pelbagai pusat internet juga telah kita sediakan.  Di situ ada juga yang telah disalahgunakan 
dan kita telah mengambil tindakan, untuk makluman Ahli Yang Berhormat.  Terima kasih.   

 Tuan Nasrudin bin Hassan [Temerloh]:  Terima kasih Tuan Yang di-Pertua.  

Berkait dengan isu curi talian WiFi domestik ataupun persendirian.  Mutakhir ini mula 
menjadi satu isu yang telah diperkatakan oleh pengguna-pengguna WiFi.  Ini kerana di 
sana ada alat ataupun gadget yang bukan sekadar untuk mengesan signal semata-mata.  
Akan tetapi saya lihat dia boleh sampai ke peringkat untuk melakukan decryption password 
itu sendiri.  Jadi pemerhatian yang dibuatnya kalau dalam online forum di laman-laman 
tertentu mereka secara terbuka untuk buat tawar menawar dalam membeli gadget ini. 
Antaranya USB WiFi Adapters yang telah dibeli ataupun diorder daripada China.   

 Jadi persoalan saya adakah dalam hal ini kementerian mempunyai satu spesifik 
pelan tindakan untuk mengetatkan protokol keselamatan pengguna dalam penggunaan 
WiFi ini?  Setakat ini sejauh manakah kementerian telah berjaya mengesan wujudnya 
sindiket-sindiket yang tertentu yang menjual gadget ini di pasaran gelap? Kalau boleh 
namakan sindiket itu untuk menjadikan rakyat ataupun pengguna lebih berhati-hati. Terima 
kasih. 

 Dato' Jailani bin Johari:  Terima kasih Yang Berhormat Temerloh. Untuk 

makluman Ahli Yang Berhormat Temerloh sebenarnya pihak kementerian melalui SKMM 
kita telah mengeluarkan satu nota nasihat.  Di mana kita telah menjelaskan bahawa di 
bawah seksyen 239 Akta, sesiapa yang menggunakan peranti yang bukan standard akan 
dikenakan penalti tidak melebihi RM100,000 dan juga di bawah seksyen 232 Akta 
Komunikasi yang sama. Jadi seperti yang saya telah maklumkan pada awalannya pihak 
kementerian melalui aktiviti pemantauan pasaran, market surveillance, kita biasanya 
bergerak bersama-sama dengan pihak SIRIM dan pada masa yang sama kita sering 
mengadakan satu taklimat.   

Jadi sekiranya masih terdapat mana-mana pihak yang masih menjual kita 
nasihatkan mereka juga boleh berhubung dengan pihak kementerian melalui consumer 
forum. Ini kerana kita difahamkan juga harga yang dijual di pasaran adalah sekitar RM260.  



menerima dan menyiasat sebanyak enam aduan mengenai pembekalan atau penjualan kelengkapan peranti atau radas yang berfungsi mencuri talian WiFi. #1120. Daripada jumlah aduan tersebut sebanyak tiga kes telah pun didakwa dan dijatuhkan hukuman oleh mahkamah kerana didapati bersalah kerana membekal atau menjual kelengkapan peranti atau radas yang berfungsi mencuri talian WiFi. Bagi menangani isu kecurian talian WiFi ini pihak SKMM bekerjasama dengan badan pemerakuan iaitu SIRIM QAS International Sdn. Bhd. iaitu sebuah agensi di bawah MOSTI yang telah dilantik oleh pihak SKMM dalam menjalankan aktiviti pemantauan pemasaran ataupun market surveillance dengan izin, secara berkala di seluruh negara bagi mengesan kewujudan kelengkapan peranti atau radas yang berfungsi mencuri talian WiFi ini. Selain menjalankan aktiviti pemantauan pemasaran pihak SKMM bersama-sama SIRIM turut menganjurkan taklimat kesedaran mengenai kelengkapan ataupun peranti komunikasi kepada pihak awam, para pemegang lesen dan agensi-agensi penguat kuasa undang-undang yang lain. Dalam masa yang sama para pengguna juga telah dinasihatkan untuk memastikan kata laluan atau password dengan izin, yang digunakan adalah benar- benar kukuh yang sukar untuk diceroboh dan disimpan dengan selamat. Terima kasih. Datuk Jumat bin Haji Idris [Sepanggar]: Terima kasih Yang Berhormat Menteri. Saya begitu hairan apabila di kawasan Sepanggar yang duduknya dalam Bandaraya Kota Kinabalu capaian masih begitu rendah, lemah khususnya di kawasan sekitar 1Sulaman. Apakah kementerian tidak menyiasat kemungkinan di kawasan ini banyak berlaku kes-kes kecurian WiFi memandangkan kawasan masyarakat bandar ini yang akses kepada berbagai-bagai device yang dijual secara rampant di pasaran. Dato' Jailani bin Johari: Terima kasih Yang Berhormat Sepanggar. Untuk. makluman Ahli Yang Berhormat, sebenarnya pihak kementerian melalui SKMM, seperti yang saya maklumkan tadi. Kita telah mengambil tindakan yang berdasarkan kepada aduan yang telah diberi kepada pihak SKMM beberapa tindakan telah pun dikenakan. Sebenarnya dari segi isu masalah internet ini bukan sahaja dari segi isu WiFi booster ataupun WiFi cracker. Sedangkan kerana kadangkala ianya timbul apabila terlampau banyak orang menggunakan pada sesuatu masa yang sama. Ini kerana di pihak SKMM sebenarnya kita telah menjalankan pelbagai aktiviti bukan sahaja sebagai free WiFi tetapi pelbagai pusat internet juga telah kita sediakan. Di situ ada juga yang telah disalahgunakan dan kita telah mengambil tindakan, untuk makluman Ahli Yang Berhormat. Terima kasih. Tuan Nasrudin bin Hassan [Temerloh]: Terima kasih Tuan Yang di-Pertua. Berkait dengan isu curi talian WiFi domestik ataupun persendirian. Mutakhir ini mula menjadi satu isu yang telah diperkatakan oleh pengguna-pengguna WiFi. Ini kerana di sana ada alat ataupun gadget yang bukan sekadar untuk mengesan signal semata-mata. Akan tetapi saya lihat dia boleh sampai ke peringkat untuk melakukan decryption password itu sendiri. Jadi pemerhatian yang dibuatnya kalau dalam online forum di laman-laman tertentu mereka secara terbuka untuk buat tawar menawar dalam membeli gadget ini. Antaranya USB WiFi Adapters yang telah dibeli ataupun diorder daripada China. Jadi persoalan saya adakah dalam hal ini kementerian mempunyai satu spesifik pelan tindakan untuk mengetatkan protokol keselamatan pengguna dalam penggunaan WiFi ini? Setakat ini sejauh manakah kementerian telah berjaya mengesan wujudnya sindiket-sindiket yang tertentu yang menjual gadget ini di pasaran gelap? Kalau boleh namakan sindiket itu untuk menjadikan rakyat ataupun pengguna lebih berhati-hati. Terima kasih. Dato' Jailani bin Johari: Terima kasih Yang Berhormat Temerloh. Untuk. makluman Ahli Yang Berhormat Temerloh sebenarnya pihak kementerian melalui SKMM kita telah mengeluarkan satu nota nasihat. Di mana kita telah menjelaskan bahawa di bawah seksyen 239 Akta, sesiapa yang menggunakan peranti yang bukan standard akan dikenakan penalti tidak melebihi RM100,000 dan juga di bawah seksyen 232 Akta Komunikasi yang sama. Jadi seperti yang saya telah maklumkan pada awalannya pihak kementerian melalui aktiviti pemantauan pasaran, market surveillance, kita biasanya bergerak bersama-sama dengan pihak SIRIM dan pada masa yang sama kita sering mengadakan satu taklimat. Jadi sekiranya masih terdapat mana-mana pihak yang masih menjual kita nasihatkan mereka juga boleh berhubung dengan pihak kementerian melalui consumer forum. Ini kerana kita difahamkan juga harga yang dijual di pasaran adalah sekitar RM260.